17.7.2013. Službeni list Europske unije L 194/5 PROVEDBENA UREDBA KOMISIJE (EU) br. 677/2013 od 16. srpnja 2013. o utvrđivanju koeficijenta dodjele, odbijanju dodatnih zahtjeva i zaključivanju razdoblja za podnošenje zahtjeva za raspoložive dodatne količine šećera izvan kvote za prodaju na tržištu Unije uz sniženu pristojbu za prekoračene količine tijekom tržišne godine 2012./2013. EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (!), uzimajući u obzir Provedbenu uredbu Komisije (EU) br. 629/2013 od 28. lipnja 2013. o utvrđivanju potrebnih mjera u vezi s puštanjem dodatnih količina šećera i izoglukoze izvan kvote na tržište Unije uz sniženu pristojbu za prekoračene koli- čine tijekom tržišne godine 2012./2013.(?), a posebno njezin članak 5., budući da: (1) — Količine obuhvaćene zahtjevima za potvrde za šećer izvan kvote koji su podneseni od 2. srpnja 2013. do 10. srpnja 2013. i o kojima je Komisija obaviještena u razdoblju između 10. srpnja 2013. i 12. srpnja 2013. prelaze ograničenje iz članka 1. Provedbene uredbe (EU) br. 629/2013. (2) — Stoga je u skladu s člankom 5. Provedbene uredbe (EU) br. 629/2013 potrebno odrediti koeficijent dodjele koji države članice moraju primjenjivati na količine obuhva- ćene svakim priopćenim zahtjevom za potvrdu, odbiti zahtjeve koji još nisu priopćeni i zaključiti razdoblje za podnošenje zahtjeva. (3) — Kako bi se omogućilo učinkovito upravljanje mjerom, ova Uredba treba stupiti na snagu na dan objave u Služ- benom listu Europske unije, DONIJELA JE OVU UREDBU: Članak 1. Količine za koje su zahtjevi za potvrde za šećer izvan kvote podneseni u skladu s Provedbenom uredbom (EU) br. 629/2013 od 2. srpnja 2013. do 10. srpnja 2013. i o kojima je Komisija obaviještena u razdoblju između 10. srpnja 2013. i 12. srpnja 2013. množe se s koeficijentom dodjele od 53,134774 %. Članak 2. Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 16. srpnja 2013. Za Komisiju, u ime predsjednika, Jerzy PLEWA Glavni direktor za poljoprivredu i ruralni razvoj () SL L 299, 16.11.2007., str. 1. (2) SL L 179, 29.6.2013., str. 55.